EkBass/fiwiki-20250220-pages-articles huggingface dataset:
Patricia Djaté-Taillard

Patricia Djaté-Taillard (o.s. Djaté, s. 3. tammikuuta 1971 Pariisi, Ranska) on entinen ranskalainen keskimatkojen juoksija. Hän saavutti kaksi mitalia sisäratojen arvokilpailuissa. == Ura == Patricia Djaté-Taillard karsiutui 800 metrin juoksun alkuerissä Pariisin EM-hallikilpailuissa 1994. Barcelonan MM- hallikilpailuissa 1995 hän karsiutui saman matkan välierissä. Tukholman EM- hallikilpailuissa 1996 hän voitti 800 metrillä kultaa ajalla 2.01,71. Pariisin MM-hallikilpailuissa 1997 hän saavutti 1 500 metrin juoksussa hopeaa Ranskan ennätyksellä 4.06,16. Gentin EM-hallikilpailuissa 2000 Djaté-Taillard sijoittui 1 500 metrillä viidenneksi ajalla 4.17,69. Ulkoradoilla Djaté- Taillard osallistui viisiin arvokilpailuihin. Helsingin EM-kilpailuissa 1994 hän sijoittui 800 metrin juoksussa seitsemänneksi silloisella omalla ennätyksellään 2.00,34. Göteborgin MM-kilpailuissa 1995 hän sijoittui neljänneksi Ranskan ennätyksellä 1.57,04. Atlantan 1996 olympialaisissa hän sijoittui kuudenneksi ajalla 1.59,61; välierissä hän juoksi ajan 1.57,93. Ateenan MM-kilpailuissa 1997 hän osallistui 1 500 metrin juoksuun ja karsiutui välierissä. Budapestin EM-kilpailuissa 1998 Djaté-Taillard karsiutui alkuerissä sekä 800:lla että 1 500 metrillä. Patricia Djaté-Taillard voitti Ranskan ulkoratojen mestaruuden 800 metrillä vuosina 1994 ja 1999. Sisäradoilla hän voitti Ranskan mestaruuden 800 metrillä vuosina 1994, 1995, 1996, 1997 ja 1999 sekä 1 500 metrillä vuonna 2000. Hän paransi kolmasti Ranskan ulkoratojen ennätystä 800 metrillä: elokuussa 1994 aikaan 1.58,07, elokuussa 1995 aikaan 1.57,04 sekä syyskuussa 1995 aikaan 1.56,53. Viimeksi mainittu on yhä vuoden 2009 alussa voimassa oleva Ranskan ennätys. Lisäksi Djaté-Taillard paransi elokuussa 1996 Ranskan ennätystä 1 500 metrillä aikaan 4.02,26. Sisäradoilla hän paransi Ranskan ennätyksiä useita kertoja, parhaina tuloksinaan 800 metrillä 2.01,04 (vuonna 1999), 1 000 metrillä 2.37,87 (vuonna 1997) sekä 1 500 metrillä 4.06,16 (vuonna 1997). Djaté-Taillard on pituudeltaan 173-senttinen ja painoi kilpavuosinaan 59 kiloa. ==Henkilökohtaiset ennätykset== * 200 metrin juoksu: 25,47 (1987) * 400 metrin juoksu: 52,99 (1994) * 800 metrin juoksu: 1.56,53 (1995) * 1 000 metrin juoksu: 2.31,93 (1995) * 1 500 metrin juoksu: 4.02,26 (1996) * Mailin juoksu: 4.27,58 (1997) * Seitsenottelu: 3962 (1989) ==Lähteet== * * * Luokka:Ranskalaiset keskimatkojen juoksijat Luokka:Vuonna 1971 syntyneet Luokka:Elävät henkilöt
The Balkan Girls

The Balkan Girls oli Romanian edustuskappale vuoden 2009 Eurovision laulukilpailussa Moskovassa. Kappaleen esittää Elena Gheorghe. The Balkan Girls pääsi finaaliin, jossa se sai 40 pistettä ja sijoittui 19:nneksi. == Lähteet == Luokka:Vuoden 2009 euroviisuedustuskappaleet Luokka:Romanian euroviisuedustuskappaleet
Kuningas ja minä (vuoden 1956 elokuva)

Kuningas ja minä (The King and I) on vuonna 1956 valmistunut elokuvamusikaali. Sen ohjasi Walter Lang ja tuottivat Charles Brackett ja Darryl F. Zanuck. Elokuvan käsikirjoitus perustuu Margaret Landonin romaaniin Anna ja Siamin kuningas ja vuoden 1951 samannimiseen Broadway-musikaaliin. Juoni perustuu Anna Leonowensin tarinaan hänen oleskelustaan Siamin kuninkaan Mongkutin hovissa kotiopettajattarena 1860-luvulla. Leskeytynyt anglointialainen Anna Leonowens saapuu Bangkokiin kuninkaan hoviin kotiopettajattareksi yhdessä poikansa Louisin kanssa. Siamissa eletään mullistuksen aikaa, kun kuningas haluaisi uudistaa maataan, mutta samalla vanhat perinteet ja tavat hidastavat sitä. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Musiikki == === I näytös === * Alkusoitto - Orkesteri * I Whistle a Happy Tune - Anna ja Louis * Hello, Young Lovers - Anna * The March of the Siamese Children - Orkesteri * Scene Before Curtain (Home Sweet Home) - Munkit ja lapset * A Puzzlement - Kuningas * Getting to Know You - Anna, vaimot ja lapset * We Kiss in a Shadow - Tuptim ja Lun Tha * Something Wonderful - Lady Thiang * I näytöksen loppu - Kuningas, koko palatsi === II näytös === * Entr'acte - Orkesteri * The Small House of Uncle Thomas (Näytelmä) - Tuptim ja vaimot * Song of the King - Kuningas * Shall We Dance? - Anna ja kuningas == Palkinnot ja ehdokkuudet == === Oscar- palkinnot === Kuningas ja minä oli ehdolla yhdeksään Oscar-palkintoon. Elokuva sai niistä viisi, muun muassa parhaan miespääosan, värielokuvan puvustuksen ja musiikin Oscarin. === Golden Globe === Elokuva oli ehdolla neljän Golden Globe -palkinnon saajaksi ja sai niistä kaksi, joista toinen oli parhaan naispääosan palkinto. === Muut === Vuonna 2006 elokuva pääsi yhdenneksitoista American Film Instituten listalle parhaista musikaaleista. == Roolitus == == Lähteet == == Aiheesta muualla == * Luokka:Vuoden 1956 yhdysvaltalaiset elokuvat Luokka:Yhdysvaltalaiset elokuvamusikaalit Luokka:Yhdysvaltalaiset romanttiset draamaelokuvat Luokka:Walter Langin ohjaamat elokuvat Luokka:Musikaaleihin perustuvat elokuvat Luokka:Yhdysvaltalaiset romaaneihin perustuvat elokuvat Luokka:Parhaan musiikin Oscar-palkinnon saaneet elokuvat Luokka:Parhaan puvustuksen Oscar-palkinnon saaneet elokuvat Luokka:Parhaan lavastuksen Oscar- palkinnon saaneet elokuvat Luokka:Parhaan äänityksen Oscar-palkinnon saaneet elokuvat
Lidija Alfejeva

Lidija Nikolajevna Alfejeva (, 17. tammikuuta 1946 Dnepropetrovsk, Ukrainan SNT, Neuvostoliitto – 3. maaliskuuta 2022)Olympedia oli ukrainalainen, Neuvostoliittoa edustanut pituushyppääjä ja olympiamitalisti. Alfejeva sijoittui Rooman EM-kilpailuissa 1974 pituushypyssä kuudenneksi tuloksella 654 cm. Montréalin 1976 olympialaisissa hän saavutti pronssia tuloksella 660 cm. Moskovan 1980 olympialaisissa hän oli kahdeksas tuloksella 671 cm. Alfejeva saavutti sisäratojen EM-kilpailuissa Katowicessa 1975 hopeaa tuloksella 629 cm. Hän voitti sisäratojen Euroopan-mestaruuden Münchenissä 1976 tuloksella 664 cm. == Lähteet == * * * * === Viitteet === Luokka:Neuvostoliittolaiset pituushyppääjät Luokka:Neuvostoliittolaiset olympiamitalistit Luokka:Vuonna 1946 syntyneet Luokka:Vuonna 2022 kuolleet
Wäinötär

__NOTOC__ Wäinötär on suomalainen popyhtye, joka yhdistää suomalaisen kansanmusiikin soittimia konerytmeihin. Keskeisessä osassa on Mirka Sirkkasen laulu ja kalevalaisesti riimitetyt sanoitukset. Sirkkanen on myös säveltänyt osan yhtyeen kappaleista. Muista sävellyksistä, kielisoittimista ja koskettimista on vastannut Petri Savolainen. Yhtyeen esikoisalbumi Wäinötär ilmestyi Wolfgang Recordsilta 2005. Yhtye osallistui vuoden 2005 Euroviisujen Suomen karsintoihin kappaleella Kihlaus, joka julkaistiin myöhemmin albumilla ja singlenä. Albumin kappaleiden sovituksista vastasivat Petri Savolainen ja levyn tuottaja Hannu Leiden. Sirkkanen ja Savolainen olivat ennen yhtyeen perustamista mukana useissa musiikillisissa kokoonpanoissa ja hankkeissa sekä yhdessä että erikseen. Heidän mukaansa Amerikassa asutut vuodet saivat aikaan halun tehdä omanäköistä, juurevaa ja suomalaista musiikkia. Yhtyeen esiintymiskokoonpano on vaihdellut jonkin verran vuosien aikana. == Diskografia == === Albumit === * Wäinötär (2005) * Vala (2010) === Single === * Kihlaus (2005) == Lähteet == == Aiheesta muualla == * Kotisivut . * Petri Tuunainen: Wäinötär: Vala. Savon sanomat 16.10.2010. Luokka:Suomalaiset maailmanmusiikkiyhtyeet Luokka:Suomalaiset popyhtyeet
Mahdia

Mahdia (, al-Mahdiya) on 52 000 asukkaan kaupunki Tunisiassa. Se sijaitsee Välimeren rannikolla Monastirista etelään ja Soussesta kaakkoon. Mahdia on Sfaxin pohjoispuolen alueellinen keskus ja Mahdian kuvernoraatin pääkaupunki. Kaupungin pääelinkeinoja ovat kalanjalostus, kudonta, oliivinviljely ja oliiviöljyn puristaminen. Kaupunki oli olemassa jo foinikialaisten ja antiikin roomalaisten aikaan, mutta se tuhottiin arabivalloituksen aikana. Kaupungin perusti uudelleen vuonna 921 fatimidien kalifi Ubayd Allah al-Mahdi Billah. Mahdia toimi aikanaan Ifriqiyan pääkaupunkina. Kaupungin historian aikana eri kansat ja ristiretkeläiset ovat hyökänneet ja piirittäneet sitä useita kertoja. Toisen maailmansodan aikana kaupungin asukas Khaled Abdul-Wahab pelasti 24 juutalaista natsien vainolta, ja hänet on nimetty postuumisti ehdolle vanhurskaaksi kansakuntien joukossa ensimmäisenä arabina. ==Lähteet== ==Aiheesta muualla== Luokka: Tunisian kaupungit
Bert Patenaude

Bertram ”Bert” Albert Patenaude (4. marraskuuta 1909 Fall River, Yhdysvallat – 4. marraskuuta 1974 Fall River) oli yhdysvaltalainen jalkapalloilija. Hän edusti Yhdysvaltoja MM-kisoissa 1930 ja teki alkulohko-ottelussa Paraguayta vastaan MM-kisojen historian ensimmäisen hattutempun. Alkujaan tuolloin toinen hänen kolmesta maalista merkittiin Tom Florien nimiin, mutta tutkimusten jälkeen vuonna 2006 kansainvälinen jalkapalloliitto vahvisti Patenauden tehneen kaikki kolme maalia. == Lähteet == Luokka:Yhdysvaltalaiset jalkapalloilijat Luokka:Vuonna 1909 syntyneet Luokka:Vuonna 1974 kuolleet
Geropótamos (joki)

Geropótamos (, ”Pyhä joki”) on joki, joka virtaa Iraklionin alueyksikön alueella Kreetan saaren eteläosassa Kreikassa. Se on saaren pisin joki ja sen pituus on 45 kilometriä. Geropótamos saa alkunsa Ída- eli Psiloreítis- vuoristosta, josta se virtaa kohti lounasta, Messarán tasangolle. Tasangolla siihen yhtyy pienempiä sivujokia. Tasangon jälkeen joki laskee Välimereen kuuluvaan Libyanmereen saaren etelärannikolla Tympákin kaupungin eteläpuolella Faistóksen kunnassa. Geropótamos on mitä ilmeisimmin ollut merkittävä joki minolaisen kulttuurin aikana. Faistoksen palatsi ja Agía Triádan asutus ovat sijainneet lähellä jokea. Myös joen suussa on sijainnut kaupunki jo muinoin. Sen raunioiden kerrotaan olleen näkyvillä vielä 1400-luvulla. Ei tiedetä, oliko joki vielä esihistoriallisena ja antiikin aikana purjehduskelpoinen, mutta satamakaupunkien sijainti rannikolla antaisi ymmärtää, ettei ollut. Antiikin aikana ainakin joen pohjoisempi sivuhaara tunnettiin nimellä Lethaios (). Geropótamoksen suistoalue on merkittävä lintujen pysähtymispaikka. Suistossa tavataan esimerkiksi pronssi-iibiksiä. Suiston luonto koostuu hiekkadyyneistä, ruohikosta ja pensaikosta. Pinta-alaa suistolla on 450 hehtaaria. Jokea ei tule sekoittaa Kreetan pohjoisrannikon Geropótamos-jokeen, joka tunnetaan myös nimellä Mylopótamos. == Lähteet == == Aiheesta muualla == Luokka:Iraklion (alueyksikkö) Luokka:Kreetan joet Luokka:Kreikan vesistöt Luokka:Välimereen laskevat vesistöt
Agaton Sax

Agaton Sax on ruotsalaisen Nils-Olof Franzénin luoma kirjallisuuden henkilöhahmo, joka seikkailee yhdessätoista varhaisnuorille suunnatussa salapoliisikirjassa. Franzén loi kirjasarjan vuosina 1955–1978. Agaton Sax on piippua poltteleva lyhyt ja lihava sanomalehtitoimittaja ja yksityisetsivä.Kirjasarjat kouluille Haapajärvi Hän seikkailee muun muassa Byköpingissä, Englannissa ja Brosnia-nimisessä kuvitteellisessa Balkanin maassa, joka lienee nimetty Bosnian mukaan. Kirjojen tyyli tavoittelee komediaa ja jäljittelee ironisoiden salapoliisigenreä; esimerkiksi komisario Lispington muistuttaa Sherlock Holmesin Lestradea. Saxin vastustajia ovat Octopus Scott ja Julius Mosca. Sax-sarja soveltuu parhaiten suunnilleen 11–13-vuotiaille. Kirjojen pohjalta on tuotettu 1970-luvulla Ruotsissa pari animaatiosarjaa, ja 1976 valmistui maan ensimmäinen täyspitkä animaatioelokuva kirjan Agaton Sax ja kaksi roistoa (1963) pohjalta.Agaton Sax Elonet Olof Thunberg on toiminut salapoliisin ääninäyttelijänä. == Agaton Sax -kirjat == Ruotsinkielinen nimi Julkaisuvuosi Suomenkielinen nimi Suomennostiedot 1\. Agaton Sax klipper till 1955 Agaton Sax yllättää Juhani Koskinen, 1972 2\. Agaton Sax och den ljudlösa sprängämnesligan 1956 Agaton Sax ja äänetön räjähdysaineliiga Juhani Koskinen, 1972 3\. Agaton Sax och vita möss-mysteriet 1957 Agaton Sax ja Oy Atomi-Kolan arvoitus Eero Mänttäri, 1973 4\. Agaton Sax och de slipade diamanttjuvarna 1959 Agaton Sax ja taitavat timanttivarkaat Risto Lehmusoksa, 1973 5\. Agaton Sax och Det gamla pipskägget 1961 Agaton Sax ja Vanha pujoparta Riitta Valajärvi, 1973 6\. Agaton Sax och Byköpings gästabud 1963 Agaton Sax ja kaksi roistoa Riitta Valajärvi, 1973 7\. Agaton Sax och bröderna Max 1965 8\. Agaton Sax och den bortkomne mr Lispington 1966 9\. Agaton Sax och de okontanta miljardärerna 1967 10\. Agaton Sax och den svällande rotmos-affären 1970 11\. Agaton Sax och den mörklagda ljusmaskinen 1978 == Lähteet == Luokka:Nuortenkirjasarjat Sax, Agaton
Beechcraft T-34 Mentor

Beechcraft T-34 Mentor on yhdysvaltalaisen Beechcraftin sotilaskoulukone, jonka ensilento tehtiin 2. joulukuuta 1948. Se oli jatkokehitelmä Beechcraft Bonanza-yleisilmailukoneesta. Koneen ideoi Walter Beech, joka pyrki koneellaan murtamaan North American T-6/NJ Texan-koulukoneen monopolin kaikkien puolustushaarojen lentojoukoissa. Yksimoottorisen, kaksipaikkaisen peräkkäinistuttavan koulukoneen tuontanto alkoi vuonna 1953. Sen potkuriturbiiniversio on edelleen Yhdysvaltain ilmavoimien koulukoneena. Koneita on rakennettu 2 300 kappaletta. ==Aiheesta muualla== * US Navy Fact File: T-34C Turbo-Mentor and T-34 history page on Navy.mil * Hawker Beechcraft T-34 page * T-34 Mentor/T-34C Turbo-Mentor on GlobalSecurity.org * FAS Military Analysis Network: T-34C Turbo-Mentor * T-34 Association: Non-profit organization dedicated to "Keep 'em flyin". * Corpus Christi 2006 accident * Drendel Lou. T-34 Mentor in Action. Carrollton, Texas: Squadron/Signal Publications, 1990. ISBN 0-89747-249-7. * Morgan, David. Hostile Skies: My Falklands Air War. London: Phoenix Publishing, 2006. ISBN 978-0-7538-2199-2. T-34 Mentor Luokka:Yhdysvaltalaiset koulukoneet Luokka:1940-luvun koulukoneet
Thessalos (mytologia)

Thessalos () viittaa kreikkalaisessa mytologiassa useaan eri mieshahmoon. * Thessalos, Haimonin poika, jonka mukaan Thessalian uskotaan saaneen nimensä.Strabon: Geografia 9.5.23 (engl. käännös). * Thessalos, Iasonin ja Medeian poika, joka opiskeli nuoruudessaan KorintissaDiodoros Sisilialainen: Historian kirjasto iv.55.2 (engl. käännös). ja josta tuli Iolkoksen kuningas Akastoksen jälkeen.Diodoros Sisilialainen: Historian kirjasto iv.54.1 (engl. käännös). * Thessalos, Herakleen ja Khalkiopen poika ja Feidippoksen ja Antifoksen isä.Homeros: Ilias 2.676–680 (engl. käännös). == Lähteet == Luokka:Iolkoksen kuninkaat Luokka:Kreikkalaisen mytologian hahmot
Piaggio P.148

Piaggio P.148 oli italialainen 1950-luvun alun sotilaallinen koulukone, jonka toteutti Piaggio Aero. P.148 on kokometallinen alatasoinen kiinteällä laskutelineellä varustettu yksimoottorinen ja 2-paikkainen kone. Sen ensilento tapahtui 12. helmikuuta 1951. Sitä käytti Italian ilmavoimat ja myöhemmin Somalian ilmavoimat. Koneita rakennettiin yli 100 kappaletta. == Spesifikaatio (P.148) The Illustrated Encyclopedia of Aircraft (Part Work 1982-1985), 1985, Orbis Publishing, Page 2714 == * miehistö - kouluttaja ja oppilas, rinnakkainistuttava * pituus 8,4 m * kärkiväli 11,1 m * korkeus 2,4 m * siipipinta-ala 18,9 m2 * tyhjäpaino 876 kg * lentopaino 1 280 kg * moottori 1 kpl ** Lycoming O-435, kuusisylinterinen moottori ** 142 kW eli 190 hv * huippunopeus 234 km/h * lakikorkeus 5 000 m == Lähteet == * The Illustrated Encyclopedia of Aircraft (Part Work 1982-1985), 1985, Orbis Publishing, Page 271 === Viitteet === Luokka:Piaggion ilma-alukset Luokka:Italialaiset koulukoneet Luokka:1950-luvun koulukoneet
DT-14

DT-14 oli Harkovan traktoritehtaan (HTZ) valmistama dieselkäyttöinen traktorityyppi, joka soveltui pääasiassa puutarhaviljelyyn. Sen valmistus aloitettiin 1955. Moottori oli yksisylinterinen ja nelitahtinen dieselmoottori. Polttoaineensyöttö vastasi D-35:n ja D-54:n ratkaisuja. Voimansiirto puolestaan oli kuin HTZ-7:ssä. Traktorissa oli neljä vaihdetta eteenpäin ja vaihtajalla saatiin sama määrä vaihteita taaksepäin. Traktorista voitiin tehdä myös taaksepäin ajettava penkkiä kääntämällä. Vuonna 1957 DT-14:stä tuli uusi malli DT-14A, jonka jälkeen DT14B. DT-14:n seuraajaksi ryhdyttiin valmistamaan DT-20:ä, joka oli voimakkaampi. ==Suomi== Suomeen tuotiin muutamia DT-14:ia, joita ei Valtion maatalouskoneiden tutkimuslaitos pitänyt turvallisina.Arvostelu. Koetusselostus 335/ 1960 Valtion maatalouskoneiden tutkimuslaitos Classic Motorshow'ssa toukokuussa 2009 oli yksi kunnostettu ja entisöity DT-14 näytteillä Belarus-gruppa Finljandijan osastolla. ==Lähteet== *DomRemStroy ==Viitteet== luokka:HTZ
Edmund Conen

Edmund "Ed" Conen (10. marraskuuta 1914 Ürzig, Saksa – 5. maaliskuuta 1990) oli saksalainen jalkapalloilija. Conen edusti Saksaa MM-kisoissa 1934 tehden Belgiaa vastaan hattutempun.. Koko turnauksessa Conen teki 4 maalia neljässä ottelussa, jolla hän sijoittui yhdessä Angelo Schiavion kanssa turnauksen toiseksi parhaaksi maalintekijäksi. == Lähteet == Luokka:Saksalaiset jalkapalloilijat Luokka:Vuonna 1914 syntyneet Luokka:Vuonna 1990 kuolleet
Percival Prentice

Percival Prentice oli Royal Air Forcen peruskoulukone toisen maailmansodan jälkeen vuoteen 1956 asti. == Kehitys == Percival Prentice oli tuotantoyhtiönsä ensimmäinen kokometallikone. Sen suunnittelun perustana oli Englannin ilmailuministeriön määritelmä T.23/43. Prentice TV163 lensi ensi kerran 31. maaliskuuta 1946. RAF vastaanotti 370 konetta vuosina 1947–1949. Koneessa pyrittiin kouluttamaan kahta oppilasta kerrallaan: toinen heistä istui takapenkillä ja seurasi toisen oppilaan koulutusta, mikä oli mitä ilmeisimmin yritys laskea lentäjäkoulutuksen hintaa.http://www.pavaservices.com/cfs/Prentice.htm "Percival "Prentice" T1".] Air Atlantique Classic Flight Project, 20 September 2005. Retrieved: 14 May 2009. T.1:n lentopaino oli 1905 kg ja kantama 667 km. ==Lähteet== ==Kirjallisuutta== * Ellison, Norman H. Percivals Aircraft (The Archive Photographs Series). Chalford, Stroud, UK: Chalford Publishing Company, 1997. ISBN 0-7524-0774-0. * Halley, J.J. Royal Air Force Aircraft SA100-VZ999. Tunbridge Wells, Kent, UK: Air-Britain (Historians) Ltd. 1985. ISBN 0-85130-136-3. * Jackson, A.J. British Civil Aircraft since 1919, Volume 3. London: Putnam, 1988. ISBN 0-85177-818-6. * Silvester, John. "Percival Aircraft 1933-1954 (Parts 1-4)." Aeroplane Monthly, Vol. 11, No. 1–4, January- April 1983. * Sturtivant, Ray. Royal Air Force Flying Training and Support Units. Tunbridge Wells, Kent, UK: Air-Britain (Historians) Ltd, 1997. ISBN 0-85130-252-1. * Thetford, Owen. Aircraft of the Royal Air Force. London: Putnam & Company Ltd., 1976. ISBN 0-370-10056-5. == Aiheesta muualla == * British Aircraft Directory, Percival Prentice Prentice Luokka:Brittiläiset koulukoneet Luokka:1940-luvun koulukoneet
Hopeaneulatee

Bai Hao Yinzhen eli hopeaneulatee on valkoinen tee, jota tuotetaan pääasiassa Fujianin maakunnassa Kiinassa, sekä rajoitetusti muualla. Yleisesti kutsutaan myös nimellä Yinzhen. Valkoisten teelaatujen keskuudessa tämä on kaikkein kallein laji, sekä eniten arvostettu, koska ainoastaan parhaita silmuja käytetään teen valmistukseen. Suurin osa Yinzhenistä on tehty Da Baista, eli valkoisesta teepuulajista, tai Da Haosta, kuitenkin on poikkeuksia, kuten Yunnassa valmistetut ”iso silmuteet”. Tiedosto:China Fujian.svg|Fujian Tiedosto:China Yunnan.svg|Yunnan Tiedosto:China Jiangxi.svg|Jiangxi ==Valmistus== Parhaat Yinzhenit poimitaan maaliskuun 15. ja huhtikuun 10. päivien välillä, kun ei sada. Vain vahingoittumattomat ja aukeamattomat nuput kerätään. Huonompilaatuinen Yinzhen ei välttämättä täytä näitä laatuvaatimuksia. Yinzhen teetä pidetään hyväksi terveydelle. Oregonin osavaltionyliopiston Linus Pauling -instituutin tutkimusten mukaan valkoista teetä voidaan käyttää syövän torjuntaan. Nykyisin teetä kasvatetaan enimmäkseen Fujianin maakunnassa. Muita suurituottoisia alueita ovat Zheng He ja Fuding. ==Maistaminen ja hauduttaminen== pienoiskuva|vasen|Kuppi hopeaneulateetä. Tämä tee sopii parhaiten haudutettavaksi noin 75 Celsiusasteisessa vedessä. Haudutettavaksi annostellaan hieman normaalia teemäärää enemmän teelehtiä. Haudutusaika on hieman muita valkoisia teelaatuja pidempi, kuitenkin enintään 5 minuuttia. Haudutuksen tuloksena saadaan hieman viskoosisen kimaltelevaa vaaleankeltaista teejuomaa, jossa voi olla (teesuotimesta riippuen) hiukan valkoisia, kelluvia ja valoa heijastavia karvoja (lehtinukkaa). Juoman makua ja tuoksua kuvataan herkäksi, kevyeksi, tuoreeksi ja hieman makeaksi. Maku on hyvin mieto, joka voi aiheuttaa jopa pettymystä ensimmäisellä kerralla. Teen maku eroaa huomattavasti muista teelajeista, joskin lähes samalta maistuu Bai Mu Dan. == Katso myös == * Ceylonin tee * Darjeeling tee == Lähteet == == Aiheesta muualla == * Linus Pauling Instituutti: vaaleasta teestä (oregonstate.edu) Luokka:Teelaadut
Morane-Saulnier Alcyon

Morane-Saulnier Alcyon () oli Ranskan ilmavoimien alkeiskoulukone 1950-luvun alussa.Eden 2002 s. 1000 Koneen suunnitteli Morane-Saulnier-yhtiö, ensilento lennettiin 11. elokuuta 1949. Alatasoisen koneen kiinteä laskuteline muutettiin pian sisäänvedettäväksi. Koneita valmistettiin 208 kappaletta. Ranskan laivasto hankki 40 konetta, 15 konetta vietiin Kamputseaan Indo-Kiinan sotaan. Ranskakin käytti koneitaan Algerian vapaustaistelijoita vastaan rynnäkkökoneina. ==Tekniset tiedot (MS.733) == * miehistö 2–3 * pituus 9,3 m * kärkiväli 11,3 m * korkeus 2,4 m * siipipinta-ala 21,9 m2 * tyhjäpaino 1 260 kg * lentopaino 1 670 kg * voimalaite Potez 6D.30 rivimoottori, 240 hv * suurin nopeus 260 km/h * lentomatka 920 km * lakikorkeus 4 800 m == Lähteet == * === Viitteet === Alcyon Luokka:Ranskalaiset koulukoneet Luokka:1940-luvun koulukoneet
Dick Powell

Richard Ewing ”Dick” Powell (14. marraskuuta 1904 Mountain View, Arkansas, Yhdysvallat – 2. tammikuuta 1963 Los Angeles, Kalifornia, Yhdysvallat) oli yhdysvaltalainen näyttelijä, laulaja, televisiotuottaja ja elokuvaohjaaja. Powell esiintyi 1930-luvulla muun muassa Warner Brothersin tuottamissa komedioissa ja musikaaleissa, usein silloisen puolisonsa Joan Blondellin vastanäyttelijänä, tyypillisinä rooleinaan porvarilliset nuorukaiset, hämmentyvät kosijat ja kiltit nuoret perheenisät. Vaikka hänestä tuli yksi Hollywoodin suurimmista kassamagneeteista, hän pyrki vakavampiin rooleihin. Powell siirtyi Paramountille 1940, jossa hän sai vaihtelevampia rooleja, mutta hänen tavoitteensa olivat korkeammalla. Vuonna 1944 Powell sai Philip Marlowen roolin Raymond Chandlerin romaanin pohjalta tehdyssä RKO:n tuottamassa elokuvassa Hyvästi, kaunokaiseni, jota nykyään pidetään film noir -klassikkona. Elokuva merkitsi käännekohtaa Powellin uralla, ja aikaisemmat lauluroolit vaihtuivat vakavampiin antisankarirooleihin muun muassa elokuvissa Kostaja (1945), Kohtaloa uhmaten (1947), Sudenpesä (1948) ja Kostaja iskee (1951). Radiossa Powell oli esiintynyt jo 1930-luvulla, ja Hyvästi, kaunokaiseni -elokuvan myötä hän sai 1945 oman Rogue’s Gallery -etsiväsarjan. Sarja päättyi seuraavana vuonna, mutta 1949 Powell sai nimiroolin kuunnelmasarjassa Richard Diamond, Private Detective. Siitä tuli Yhdysvalloissa yksi aikansa suosituimmista radion etsiväsarjoista, ja sitä tehtiin vuoteen 1953 saakka. Vuonna 1952 RKO:n omistaja Howard Hughes antoi Powellille mahdollisuuden ensimmäiseen ohjaustyöhön. Elokuva Aution kaupungin vangit menestyi hyvin, ja Powell pääsi myös tuottamaan elokuvia. Hän ehti kuitenkin tuottaa RKO:lle vain vuoden 1956 elokuvan Valloittaja ennen kuin yhtiön omistaja vaihtui. Myöhemmin Powell tuotti vielä kolme elokuvaa, kaikki eri tuotantoyhtiöille. Powellin ohjaama Vihollinen syvyydessä vuodelta 1957 voitti parhaiden erikoistehosteiden Oscar-palkinnon. Samoihin aikoihin kun Powell tuotti ensimmäistä elokuvaansa, hän perusti Four Star Films -televisiotuotantoyhtiön yhdessä näyttelijäkollegoidensa Charles Boyerin ja David Nivenin kanssa. Powell toimi yrityksen johdossa aina kuolemaansa saakka vuonna 1963. Powell tuli 1960-luvun alussa tutuksi Suomenkin tuoreille televisionomistajille Mainostelevision sarjasta Dick Powell esittää, joka koostui Powellin tuottamista ja alkujuontamista ja monien Hollywood-nimien tähdittämistä erillisistä televisionäytelmistä. Hän kuoli syöpään 58-vuotiaana. Dick Powell on saanut kolme tähteä Hollywood Walk of Famelle. ==Lähteet== ==Aiheesta muualla== Luokka:Yhdysvaltalaiset näyttelijät Luokka:Yhdysvaltalaiset televisiotuottajat Luokka:Yhdysvaltalaiset elokuvaohjaajat Luokka:Hollywood Walk of Fame Luokka:Vuonna 1904 syntyneet Luokka:Vuonna 1963 kuolleet
Kvanttimekaaninen harmoninen värähtelijä

Kvanttimekaaninen harmoninen värähtelijä on kvanttimekaaninen systeemi, jonka potentiaalienergia on suoraan verrannollinen tasapainoasemasta mitatun etäisyyden neliöön. Tässä suhteessa se on analoginen klassiselle harmoniselle värähtelijälle. Lähellä tasapainoasemaa mielivaltaisen muotoinen potentiaali voidaan approksimoida harmoniseksi värähtelijäksi. Tätä ominaisuutta kvanttimekaanisten potentiaalien käsittelemisessä tarvitaankin. ==1-ulotteinen värähtelijä== Klassinen harmoninen värähtelijä kuvaa voimaa \scriptstyle F=-kx, missä \scriptstyle k on vakio ja \scriptstyle x poikkeama tasapainoasemasta. Merkitään nyt \scriptstyle \omega=\sqrt{\frac{k}{m}}, missä \scriptstyle \omega on kulmanopeus ja \scriptstyle m massa, niin saadaan potentiaaliksi \scriptstyle V(x) = \frac{1}{2}m\omega^2x^2. ===Ominaisenergia ja ominaistila=== Kvanttimekaanisessa tapauksessa lasketaan hiukkasen ominaisenergia ja ominaistila ratkaisemalla Schrödingerin yhtälö edellä saadulle potentiaalille. Hamiltonin funktio on nyt :H = \frac{p^2}{2m} + \frac{1}{2}m\omega^2x^2 :~H= -\frac{\hbar^2}{2m}\frac{\partial^2}{\partial x^2}+\frac{1}{2}m\omega^2x^2, missä ensimmäinen termi kuvastaa potentiaalikuopassa olevan hiukkasen liike-energiaa ja jälkimmäinen potentiaalienergiaa. Itse Schrödingerin yhtälö on :H|\Psi\rangle = E|\Psi\rangle \,\\!. Yllä oleva yhtälö on mahdollista ratkaista analyyttisesti (ratkaisua ei tehdä tässä). Ratkaisusta saadaan stationaarisille tiloille tulos :\Psi_n(x) = \Big( \frac{m\omega}{\pi\hbar}\Big)^{\frac{1}{4}} \frac{1}{\sqrt{2^nn!}} H_n \Big( \sqrt{\frac{m\omega}{\hbar}}x\Big)e^{-\frac{m\omega}{2\hbar}x^2}, missä siis n = 1,~2,~3\ldots kertoo, monesko energiataso on kyseessä. Ratkaisut ovat muodoltaan Hermiten funktioita. Hiukkasen ominaisenergia saa kvantittuneet arvot :E_n = \Big( n+\frac{1}{2} \Big) \hbar\omega. Energian kvantittuminen tarkoittaa, että energia voi saada vain tiettyjä diskreettejä arvoja. Esimerkiksi perustilallaan (n=0) ominaisenergia saa arvon \scriptstyle E=\frac{1}{2}\hbar\omega. == Lähteet == Luokka:Kvanttimekaniikka
Antifos

Antifos (, ) oli kreikkalaisessa mytologiassa usean eri mieshahmon nimi. * Antifos, yksi Priamoksen ja Hekaben pojista,Apollodoros: Bibliotheke ('Kirjasto') 3.12.5 (engl. käännös).Homeros: Ilias 4.489–506 (engl. käännös). jonka Akhilleus sieppasi tämän ollessa paimentamassa lampaita vuorella veljensä kanssa. Hän pääsi takaisin vapauteen lunnaiden maksamisen jälkeen, mutta tuli myöhemmin sodan aikana Agamemnonin surmaamaksi.Homeros: Ilias 11.84–121 (engl. käännös). * Antifos, Aigyptoksen poika, oli kreikkalainen komentaja, joka purjehti Odysseuksen mukana takaisin Troijan sodasta. Hän joutui Polyfemoksen syömäksi.Homeros: Odysseia 2.15–34 (engl. käännös). * Antifos, Thessaloksen poika, joka yhdessä veljensä Feidippoksen kanssa johti kolmeakymmentä alusta Troijan sotaan kreikkalaisten puolella.Homeros: Ilias 2.676–680 (engl. käännös). == Lähteet == Luokka:Kreikkalainen mytologia
Luteoliini

Luteoliini (C15H10O6) on flavonoideihin ja tarkemmin flavoneihin kuuluva luonnossa esiintyvä kemiallinen yhdiste. Aineesta käytetään myös nimeä 3',4',5,7-tetrahydroksiflavoni. Luteoliini on tehokas antioksidantti. Monet kasvit sisältävät luteoliinia, esimerkiksi voikukan lehdet. Luteoliinia käytetään elintarvikkeissa antamaan tuotteelle keltaista-oranssia väriä. Luteoliinin elintarvikkeissa käytettävä E-koodi on E161b eli sama kuin luteiinilla (C40H56O2), vaikka ne sinänsä ovat eri aineita. Luteoliinia valmistetaan uuttamalla kasveista ja hedelmistä ja sitä voi käyttää juomien, jälkiruokien, jäätelöiden, hillojen, makeisten, kahvileipien, sinappien, keittojen ja kastikkeiden kanssa. Luteoliinille ei ole määritelty käytön päivittäistä enimmäismäärää eli ADI-arvoa. == Aiheesta muualla == *Terveysportti: Luteoliini *PubChem: Luteolin *Human Metabolome Database: Luteolin *Kyoto Encyclopedia of Genes and Genomes (KEGG): Luteolin *ChemBlink: Luteolin *Liber Herbarum II: Luteoliinia sisältäviä kasveja *Dr. Duke's Phytochemical and Ethnobotanical Databases: Luteolin *Elintarvikeviraston lisäaineopas (PDF) Luokka:Flavonoidit
Kenttämuonitus

Kenttämuonitus on joukkojen kenttäolosuhteissa tapahtuvaa elintarvikehuoltoa. Sen tarkoituksena on pitää huollettavat joukot toimintakykyisenä tarjoamalla niille kyllin riittävän energiamäärän sisältävä muona-annos. Suomen puolustusvoimissa kenttämuonitus kuuluu huoltopalvelun toimialaan, joka sisältää muonituksen lisäksi myös juomaveden hankinnan sekä hygieniaan, vaatetusmateriaaliin, kaatuneiden evakuointiin ja talouden kirjanpitoon liittyviä toimia. Kenttämuonitus toteutetaan maavoimissa yleisimmin yksikköön sijoitetulla kenttäkeittimellä, jossa valmistetaan lämpimät ateriat perusraaka-aineista. Nykyaikana on siirrytty lisääntyvästi valmisruokateollisuuden puolivalmisteisiin, minkä ansiosta ruoan valmistukseen kuluva aika lyhenee huomattavasti. Joissain tilanteissa keitinmuonitus ei ole mahdollista, jolloin ruoan valmistus hoidetaan taistelijakohtaisesti käyttämällä taistelumuonapakkausten sisältöä. Kenttämuonituksella ja sen puutteilla on vaikutusta joukon taistelutahtoon. Äärimmäisissä sääolosuhteissa ravinnon merkitys korostuu, esimerkiksi 40 asteen pakkasessa elimistön energiankulutus voi kaksinkertaistua johtuen paksusta vaatetuksesta, hengityksen kiihtymisestä ja hengitysilman mukana haihtuvasta lämmöstä. Ohjeiden mukaan hiilihydraattipitoinen ruoka auttaa lihastyötä sisältävässä palveluksessa päivän aikana, ja valkuais- ja rasvapitoinen lämpöä tuottava ravinto on hyvä nauttia lihasrasituksen ollessa vähäinen. Ruoan jakeluakin on käytetty purkamaan taistelutilanteen aiheuttamaa stressiä tai orastavaa pakokauhua. ==Lähteet== *Puolustusvoimat – Kenttämuonituskalusto *Puolustusvoimat – Joukon toimintakyvyn turvaaminen kenttäoloissa (1993) *Puolustusvoimat – Reserviläisjohtajan opas (1996) *
Dust and Dreams

Dust and Dreams on brittiläisen Camel-yhtyeen vuonna 1991 julkaistu studioalbumi. Se sai inspiraationsa John Steinbeckin romaanista Vihan hedelmät. ==Kappaleet== # # # # # # # # # # # # # # # # ==Kokoonpano== *Colin Bass - basso *Christopher Bock - rummut *Paul Burgess - rummut *John Burton - käyrätorvi *Don Harriss - kosketinsoittimet *Andrew Latimer - huilu, kitara, kosketinsoittimiet, laulu, tuottaja, äänittäjä *Mae McKenna - laulu *David Paton - laulu *Ton Scherpenzeel - kosketinsoittimet == Lähteet == Luokka:Camelin albumit Luokka:Vuoden 1991 albumit
Aleksi Seppänen

Aleksi Matias Seppänen (s. 8. marraskuuta 1978 Oulu) on suomalainen tanssija ja tanssinopettaja. Seppänen on voittanut kolme kertaa vakiotanssien Suomen- mestaruuden yleisessä champion-luokassa, vuosina 2000–2002 Sanna-Maria Räisäsen kanssa, ja kahdesti saman sarjan SM-hopeaa, vuonna 1999 Räisäsen ja vuonna 2003 Laura Haapaniemen kanssa. Alemmissa ikäluokissa hän voitti seitsemän Suomen-mestaruutta, kaksi vakiotansseissa ja viisi 10-tanssissa. Ammattilaisurallaan Seppänen on ollut kahdesti vakioiden SM-hopealla, vuosina 2008 ja 2009 Elina Kataisen kanssa, ja kerran SM-pronssilla, vuonna 2010 Mona Redsvenin kanssa. Seppänen on ollut monena vuonna mukana MTV3-kanavan ohjelmassa Tanssii tähtien kanssa. Vuonna 2007 Seppäsen parina toimi laulaja Mariko Pajalahti, jonka kanssa voitti kilpailun, ja vuonna 2008 aerobic- urheilija Tuuli Matinsalo, jonka kanssa sijoittui kolmanneksi. Viidennellä kaudella, vuonna 2010, hänen parinsa oli kuuluttaja Maria Jungner ja kahdeksannella kaudella, vuonna 2013, laulaja Mariska. Syksyllä 2019 hänen oppilaansa oli laulaja-lauluntekijä Jannika B, ja pari sijoittui finaalissa toiseksi yleisöäänestyksen perusteella (tuomaripisteitä saman verran kuin voittajaparilla). Syksyllä 2021 neljännellätoista kaudella hänen parinsa oli videobloggaaja Sita Salminen. He putosivat kisasta kuudensina. Seppäsellä on yksi lapsi (s. 2008) entisen avopuolisonsa, näyttelijä Tiina Lymin kanssa. == Lähteet == Luokka:Suomalaiset kilpatanssijat Luokka:Vuonna 1978 syntyneet Luokka:Elävät henkilöt
Marko Keränen

Marko Keränen (s. 8. kesäkuuta 1977 Oulu) on suomalainen tanssija, tanssinopettaja ja juontaja. Keränen on showtanssin Suomen-mestari vuodelta 2005 ja myös 10- ja latinalaistanssien SM-mitalisti. Vuonna 2006 hän oli voittamassa Latino Show'n maailmanmestaruutta oululaisessa Starlite DC -ryhmässä, johon kuuluivat hänen lisäkseen Sanna Hirvaskari, Saara Huovinen, Jenni Jokikokko, Juha Pykäläinen ja Toni Rasimus. Keränen suunnitteli ryhmän koreografian.http://www.fdo.fi/coupledances.htm Vuonna 2009 hän kuului Northern Latin Exposure -ryhmään, joka voitti Latino Show'n maailmanmestaruuden ja Suomen-mestaruuden. Ryhmän muut tanssijat olivat Hirvaskari, Huovinen, Jani Rasimus, Toni Rasimus ja Sanni Siurua.http://www.kaleva.fi/plus/index.cfm?j=797875 Keränen on tullut suurelle yleisölle tutuksi Tanssii tähtien kanssa -viihdeohjelmasta, jossa hän on toiminut tanssinopettajana. Hän on ollut sarjassa mukana kahdellatoista kaudella vuosina 2006, 2007, 2010, 2011, 2014, 2017, 2018, 2020, 2021, 2022, 2023 ja 2024. Keväällä 2006 hän sijoittui toiseksi parinaan näyttelijä Kristiina Elstelä, keväällä 2007 kuudenneksi parinaan malli Vanessa Kurri, syksyllä 2010 toiseksi parinaan laulaja Laura Voutilainen, syksyllä 2011 kahdeksanneksi parinaan laulaja Anneli Sari, syksyllä 2014 kuudenneksi parinaan malli Anne Kukkohovi, keväällä 2017 toiseksi parinaan uutisankkuri Kirsi Alm-Siira, syksyllä 2018 kuudenneksi parinaan kansanedustaja Jaana Pelkonen ja talvella 2020 toiseksi parinaan videobloggaaja Miisa Rotola- Pukkila (nyk. Miisa Grekov). Syksyllä 2019 Keräsen tanssioppilaana oli Laura Lepistö, ja he etenivät seminfinaaliin saakka sijoittuen siten kokonaiskilpailussa neljänneksi. Vuonna 2023 Keräsen tähtioppilaana oli psyko- ja perheterapeutti Pia Penttala. Pari putosi Oma tarina -jaksossa. Vuonna 2011 Keränen juonsi myös suositun Minute to Win It -formaatin suomalaista versiota Minuuttipeliä. == Lähteet == Luokka:Suomalaiset koreografit Luokka:Suomalaiset kilpatanssijat Luokka:Vuonna 1977 syntyneet Luokka:Elävät henkilöt == Aiheesta muualla == * Marko Keräsen viralliset kotisivut
Peter Kankkonen

Peter Kankkonen (s. 9. heinäkuuta 1951 Porvoo) on suomalainen pappi ja entinen poliitikko. Hän toimi Perustuslaillisen Oikeistopuolueen puoluesihteerinä 1970- ja 1980-luvun vaihteessa, jolloin hän otti aktiivisesti kantaa suomettumista vastaan. Kankkonen suhtautui erittäin kriittisesti presidentti Kekkosen valta-asemaan. Hän kuului puolueen puheenjohtaja Georg C. Ehrnroothin luottomiehiin. Kankkonen oli presidentin valitsijamies vaaleissa 1978. Koulutukseltaan Kankkonen on teologian maisteri. Hän työskentelee Kokkolan ruotsinkielisen seurakunnan kirkkoherrana ja hänet tunnetaan naispappeuden vastustajana. Kankkonen on myös noussut otsikoihin kieltäessään Maria Magdalena -näytelmän esittämistä Kaarlelan kirkossa. == Julkaisut == * * * == Lähteet == Luokka:Perustuslaillisen oikeistopuolueen poliitikot Luokka:Suomen evankelis-luterilaisen kirkon papit Luokka:Suomen puolueiden puoluesihteerit Luokka:Vuonna 1951 syntyneet Luokka:Elävät henkilöt
Oldřich Nejedlý

Oldřich Nejedlý (26. joulukuuta 1909 Praha, Itävalta-Unkari – 11. kesäkuuta 1990 Žebrák, Tšekkoslovakia) oli tšekkoslovakialainen jalkapalloilija. Hänen pelipaikkansa oli hyökkääjä. Seurajoukkuetasolla Nejedlý edusti suurimmaksi osaksi prahalaista AC Sparta Prahaa tehden 187 ottelussa 161 maalia. Nejedlý edusti maajoukkuetasolla Tšekkoslovakiaa tehden 29 maalia 43 ottelussa. Hän oli mukana Italian MM-kisoissa sekä Ranskan MM-kisoissa ollen 1934 turnauksen paras maalintekijä viidellä maalillaan. 1938 Nejedlý teki kaksi maalia kahdessa ottelussa. == Lähteet == Luokka:Tšekkoslovakialaiset jalkapalloilijat Luokka:Vuonna 1909 syntyneet Luokka:Vuonna 1990 kuolleet
Lallin pidot

Lallin pidot: Elämys- ja ruokamatka Suomen esihistoriaan on Editan vuonna 2001 julkaisema kirja, joka kertoo suomalaisten esivanhempien tavoista, ravinnosta ja ruoanlaittotavoista. Kirja sivuaa lyhyesti myös asumuksia, vaatetusta ja muita elinoloja. Kirjan tarkoitus on lisätä tietoa muinaisruokien valmistuksesta. Kirjan toinen puolisko sisältää ruokaohjeita, joiden mukaisia ruoat saattoivat muinoin olla. Lähellä nykyajan ruokia ovat esimerkiksi nauris-ruispuuro, talkkunavelli, hapan veripalttu, kapakalamuhennos ja herneleipä. Teoksen kirjoittaja Turkka Aaltonen on ruoka- ja eräperinteen tuntija. Piirroskuvituksen kirjaan on tehnyt Martti Arkko, jonka taiteen aiheita ovat olleet luonto ja menneisyys. Kirjan nimi tulee vuosina 1995 ja 1997 Eurassa järjestetyistä Lallin pidoista, jotka olivat Satakunnan Keskustanaisten ja maakuntalehti Lallin järjestämä muinaisruokatapahtuma. Kirjan lopussa on kuvaus tapahtumasta ruokalistoineen. == Lähteet == * == Aiheesta muualla == * Satu Lidman: Majavanhäntää ja peuranpääsoppaa muinaissuomalaisittain. Agricolan kirja-arvostelut 28.11.2001. Luokka:Vuoden 2001 kirjat Luokka:Suomalaiset tietokirjat
Lauri-Matti Parppei

Lauri-Matti Parppei on suomalaisen Musta valo -yhtyeen laulaja, kitaristi, sanoittaja ja säveltäjä. Aiemmin hän on vaikuttanut raumalaisessa, sittemmin lopettaneessa, Itkevä tyttö -taiderockyhtyeessä. Ammatiltaan Parppei on graafinen suunnittelija ja alun perin kotoisin Raumalta. Hän opiskelee Taideteollisessa korkeakoulussa (Luettu 11. lokakuuta 2009) ja on ohjannut palkittuja lyhytelokuvia. Parppei on toiminut vuodesta 2003 lähtien myös Klustermus ry:n puheenjohtajana. == Lähteet == == Aiheesta muualla == * Lauri- Matti Parppei IMDb:ssä Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Viimeinen talo vasemmalla (vuoden 2009 elokuva)

Viimeinen talo vasemmalla () on Dennis Iliadisin ohjaama yhdysvaltalainen kauhuelokuva vuodelta 2009. Se on uudelleenfilmatisointi Wes Cravenin samannimisestä esikoiselokuvasta (1972), joka puolestaan perustuu Ingmar Bergmanin Neidonlähteen juoneen. == Rooleissa == == Lähteet == == Aiheesta muualla == * Luokka:Vuoden 2009 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset uudelleenfilmatisoinnit Luokka:Sarjamurhaajaelokuvat
Osteosarkooma

Osteosarkooma on aggressiivinen, harvinainen syöpä. Se alkaa luusta ja levittää etäpesäkkeitä keuhkoihin. Yleensä se ei leviä luiden ja keuhkojen ulkopuolelle. Aivoihin voi muodostua etäpesäkkeitä, mutta tämä on harvinaistaBrain metastases in osteosarcoma: incidence, clinical and neuroradiological findings and management options. Osteosarkoomaan sairastumisen riski kasvaa teini-iässä kasvupyrähdysten yhteydessä. Alle 5-vuotiailla sairaus on erittäin harvinainen. Se ei ole yleinen muullakaan väestöllä, esimerkiksi Yhdysvalloissa sen ilmaantuvuus on vain 400 tapausta vuodessa. Siellä se on hieman yleisempi afroamerikkalaisilla. Osteosarkooman oireena on usein kipu, joka voi olla pahempi rasituksessa tai yön aikana. Syövän heikentämä luu voi myös murtua helposti. Sairaus voi esiintyä missä tahansa luussa. Sairauden tarkkaa syytä ei tunneta. Luiden nopea kasvu ja säteilylle altistuminen kuitenkin ovat sairauden riskitekijöitä. == Katso myös == * kondrosarkooma * Ewingin sarkooma == Lähteet == == Aiheesta muualla == * Terveysportti * Syöpäjärjestöt: Luusarkooma, Kaikki syövästä * eMedicine * KidsHealth *Luusyöpään tutkittu uusia hoitomuotoja Väitöstiedote Osteosarkooma
Transnationaalisuus

Transnationaalisuus on Steven Vertovecin mukaan määriteltävissä kansallisvaltioiden rajat ylittäviksi prosesseiksi ja suhteiksi, joissa keskeisessä roolissa ovat ei-valtiolliset toimijat. Valtioiden välisiä suhteita kuvaamaan soveltuu puolestaan Vertovecin mukaan paremmin käsite kansainvälisyys. Luokka:Globalisaatio
Dioksaani

1,4-dioksaani tai usein pelkästään dioksaani (C4H8O2) on heterosyklinen orgaaninen yhdiste. 1,4-dioksaania käytetään pääasiassa liuottimena valmistettaessa selluloosaestereitä, öljyjä ja vahoja sekä kloorattujen liuottimien stabilisaattorina. == Ominaisuudet == Huoneenlämpötilassa 1,4-dioksaani on väritön neste, joka sekoittuu veteen ja useimpiin orgaanisiin liuottimiin. Aine voi reagoida hyvin voimakkaasti erittäin vahvojen happojen kanssa ja kykenee myös syövyttämään joitakin muovilaatuja. Yhdiste voi myös muodostaa erittäin helposti räjähtäviä orgaanisia peroksideja. 1,4-dioksaani muodostaa räjähtäviä komplekseja joidenkin metallien, kuten elohopean, hopean ja nikkelin, kanssa. == Synteesi == 1,4-dioksaania voidaan valmistaa dimerisoimalla etyleenioksidia. Reaktiossa käytetään happokatalyyttiä, joka on useimmiten rikkihappo. Yhdistettä voidaan syntetisoida myös hieman halvemmasta dietyleeniglykolista zeoliittipinnalla. == Turvallisuus == Eläinkokeissa 1,4-dioksaani on todettu koe-eläimille vain hieman myrkylliseksi. Sen sijaan ihmisille aine voi olla hyvinkin myrkyllinen.. Aineen hengittäminen tai sen nieleminen aiheuttaa huonoa oloa, uneliaisuutta sekä oksentelua ja jopa tajuttomuuden. Lisäksi yhdiste voi imeytyä ihon läpi ihmisen elimistöön. 1,4-dioksaani on myös todettu olevan mahdollisesti karsinogeeninen eli syöpää aiheuttava. Luonnossa 1,4-dioksaani on hyvin huonosti hajoava. Paikoitellen yhdiste on saastuttanut pohjavesiä, kun sitä on päässyt luontoon. UV-valo kykenee hajottamaan yhdisteen, mutta se on hyvin hidasta. == Lähteet == Luokka:Sykliset eetterit Luokka:Liuottimet
Bob Kress

Bob Kress (1928–2007) oli yhdysvaltalainen lentokoneinsinööri, joka toimi vuodesta 1951 alkaen Grummanilla. Hänen kuuluisin suunnitteluprojektinsa oli Grumman F-14 Tomcat. ==Lentokoneprojekteja== Bob Kress osallistui seuraaviin lentokoneiden suunnitteluhankkeisiin *F-9 Cougar *XF10F Jaguar, koekone, jossa oli muuttuvan nuolikulman siipi *F-11 Tiger *tutkielma STOL ASW lentoveneistä *OV-1 Mohawk *STOL ja VTOL lentokonesuunnitelmia *F-111B TFX *Apollon Lunar Modulen järjestelmäsimulaatio ja sen navigointi ja ohjausjärjestelmän suunnittelu *Hän veti F-14-projektia alusta vuoteen 1971. == Lähteet == Luokka:Yhdysvaltalaiset lentokonesuunnittelijat Luokka:Northrop Grumman Luokka:Vuonna 1928 syntyneet Luokka:Vuonna 2007 kuolleet
Jeet Kune Do

Jeet Kune Do 截拳道 Jitkyùndou Pinyin: Jiéquándào, kirj. "Pysäyttävän nyrkin tie"), myös Jeet Kun Do tai JKD, on taistelija ja näyttelijä Bruce Leen kehittämä kamppailumetodi, joita hän myöhemmin opetti Jun Fan- ja Jun Fan Gungfu -muodoissa. Jeet Kune Do -muodossa Bruce myönsi opettajaoikeudet vain kahdelle: Dan Inosantolle ja Ted Wongille. Vuonna 2004, Bruce Lee järjestö päätti ottaa käyttöön nimen Jun Fan Jeet Kune Do viitatakseen taistelulajiin, jonka Lee perusti. "Jun Fan" oli Leen alkuperäinen kiinalainen nimi, joten suora käännös järjestön nimestä on "Bruce Leen pysäyttävän nyrkin tie." ==Historia== ===Leen periaate=== Jeet Kune Do (JKD) on nimi, jonka Bruce Lee antoi taistelulajilleen ja periaatteelleen vuonna 1967. Alun perin, kun Lee alkoi tutkia monia taistelutyylejä, hän antoi taistelulajille oman nimensä Jun Fan Gung Fu. Hän ei kuitenkaan halunnut luoda toista tyyliä joka jakaisi kaikkien muiden lajien rajoitukset, sen sijaan hän antoi meille prosessin joka loi sen. Bruce Lee on sanonut: === Leen Kuoleman jälkeen === Bruce Leen kuoleman jälkeen Jeet Kune Do jakaantui eri näkemyksiin mm. Jun Fan Gungfuun (Taky Kimura ja nykyisin Andy Kimura), Jun Fan Jeet Kune Dohon (Ted Wong), Jeet Kune Do Concepts (Dan Inosanto) ja Jun Fan Grappling (Larry Hartsell). JKD olemuksesta perinnettä ovat jatkaneet hänen oppilaansa Dan Inosanto ja Ted Wong. Sekä hänen oppilaansa Paul Vunak (Inosanton oppilas). Kun Inosantolta kysyttiin parasta opettajaa katutaistelussa selviämiseen Inosanton vastaus oli Paul Vunak. Hän tietää katutaistelusta kaiken. Paul Vunak oli viettänyt nuoruutensa kaduilla tapellen ja keräten siellä oppia. Bruce Leen viimeinen oppilas Ted Wong ei ollut harrastanut mitään kamppailulajia ennen Brucen tapaamista. Bruce Lee kehitti täysin oman systeemin Jun Fan, joka oli eräänlainen evoluutio senhetkisestä Jeet Kune Dosta. Ted Wong sai Brucelta opettajaoikeuden juuri muokattuun JKD:hon. Ted opetti tätä metodia loppuelämänsä ajan muuttamatta mitään perustetta. Hän piti huolta, etteivät oppilasmäärät olleet suuria ja että laatu pysyi korkeatasoisena, aivan kuten Bruce oli hänelle vaatinut. Ted Wongin oppilaita on ympäri maailmaa. Bruce Leen kuoleman jälkeen hänen nimeään ja kamppailunäkemyksiään varten perustettiin Bruce Lee Foundation jonka puheenjohtaja on hänen tyttärensä Shannon Lee. Valitettavasti Brucen nimeä on käytetty väärin ja Jeet Kune Do kantavia taistelulajeja on keksitty lukemattomia. Niillä ei ole välttämättä mitään tekemistä Brucen metodien kanssa. Siksi on tärkeää säilyttää hänen muistonsa, periaatteensa ja filosofiansa Bruce Lee Foundation kautta. Jeet Kune Don opit toi Suomeen Hannu Hiltunen (Inosanton oppilas) 1986. Muita vaikuttajia ovat olleet mm. hankolainen Stefan Nikander (edesmennyt 2011, Ted Wongin oppilas) ja Mika Önkki (Paul Vunakin oppilas) Streetwisesta, joka toi myös Tony Blauerin Spear-systeemin. Luokka:Taistelulajit
Pilatus P-2

Pilatus P-2 oli sveitsiläisen Pilatus Aircraftin toisen maailmansodan aikana kehittämä sotilaallinen koulukone. Sen ensilento tapahtui 27. huhtikuuta 1945. Kaikkiaan 55 Pilatus P-2 -lentokonetta oli Sveitsin ilmavoimien käytössä vuodet 1946–1981. P-2 oli alatasoinen ja sekarakenteinen (metalli-, puu- ja kangasrakennetta) lentokone, jossa oli sisäänvedettävä laskuteline. Se oli peräkkäisistuttava eli perinteinen koulukone. Sen rakenteissa ja järjestelmissä käytettiin – sodan jälkeen – osia muun muassa Messerschmitt Bf 109-hävittäjistä. ==Tekniset tiedot (P-2-05) == * pituus 9,1 m * kärkiväli 11 m * korkeus 2,7 m * siipipinta-ala 17 m2 * tyhjäpaino 1380 kg * lentopaino 1800 kg * moottori Argus As 410 A-2, 465 hv * suurin lentonopeus 340 km/h * kantama 865 km * lakikorkeus 6600 m * nousunopeus 6,5 m/s ==Lähteet== ==Aiheesta muualla== * The Illustrated Encyclopedia of Aircraft (Part Work 1982–1985),Orbis Publishing * Green, W & Pollinger, G, The World's Fighting Planes (1954). London: MacDonald. Luokka:Koulukoneet Luokka:Pilatuksen ilma- alukset
Wells Fargo Center

Wells Fargo Center on urheiluareena Philadelphiassa, Pennsylvaniassa, jota käyttävät NHL-joukkue Philadelphia Flyers"2014-2015 Philadelphia Flyers Media Guide" (PDF)Viitattu 1.7.2024 , NBA-joukkue Philadelphia 76ers ja NLL-joukkue Philadelphia Wings. Halli rakennettiin entisen John F. Kennedy Stadiumim tontille, alueelle jossa sijaitsee nykyään Etelä-Philadelphian urheilukeskus. Alueella on neljä suurta stadiumia: Wachovia Spectrum, Wachovia Center, Lincoln Financial Field ja Citizens Bank Park. Wachovia Centerin nimeksi kaavailtiin suunnittelu vaiheessa nimeä Spectrum II, mutta CoreStates-pankin taloudellisen tuen vuoksi nimeksi tuli CoreStates Center. Rakennustyöt aloitettiin syksyllä 1994 ja saatiin päätökseen kaksi vuotta myöhemmin. Pankkifuusioiden takia areenan nimi muuttui ensin vuonna 1998 First Union Centeriksi ja myöhemmin vuonna 2003 entiseksi Wachovia Centeriksi. Tällä areenalla järjestettiin vuoden 2014 nhl-varaustilaisuus. == Kuvia == Kuva:Municipal Stadium Philadelphia.jpg|Entinen John F. Kennedy Stadium, joka purettiin urheilukeskuksen alta pois vuonna 1992. Kuva:South Philadelphia Sports Complex.jpg|Etelä-Philadelphian urheilukeskus. Wachovia Center vasemmassa alakulmassa. File:WachoviaCenterInterior.JPG|Wachovia Center sisältä. ==Lähteet== Luokka:Yhdysvaltain jäähallit Luokka:Yhdysvaltain urheiluhallit Luokka:Philadelphian rakennukset ja rakennelmat Luokka:Philadelphia Flyers
Liisa Matveinen

Liisa Matveinen (s. 31. joulukuuta 1961 Ilomantsi) on suomalainen kansanmuusikko. Hän asuu Ilomantsissa, jonne hän muutti Jämsästä. Hän on valmistunut musiikin maisteriksi Sibelius-Akatemiasta vuonna 1989 pääaineinaan laulu ja kantele. Hänen yhtyeitään ovat olleet Hedningarna, Tallari, Niekku, Etnopojat, Mateli, Suden aika. Hän on saanut Kareliaani-palkinnon 2003.Rakastunut Runonlauluun. Karjalainen 23.5.2009 Matveiselle myönnettiin taiteilijaeläke maaliskuussa 2022. Kaustisen kansanmusiikkijuhlat nimesi hänet mestarikansanlaulajaksi vuonna 2024. ==Lähteet== Luokka:Suomalaiset kanteleensoittajat Luokka:Suomalaiset laulajat Luokka:Suomalaiset säveltäjät Luokka:Suomalaiset kansanmuusikot Luokka:Vuonna 1961 syntyneet Luokka:Elävät henkilöt
Shrekin vihreä joulu

Shrekin vihreä joulu on 30-minuuttinen tv-elokuva. ==Juoni== Shrek perheineen viettää joulua ensimmäistä kertaa. Shrek saa kauppiaalta kirjan, joka opastaa joulunvietossa. Shrek yrittää parhaansa, mutta huomaa kuitenkin, ettei tarvitse kirjaa, sillä joulutunnelman voi luoda itse. == Aiheesta muualla == * * Luokka:Shrek-elokuvat Luokka:Yhdysvaltalaiset lyhytelokuvat Luokka:Gary Trousdalen ohjaamat elokuvat